Na temelju članka 82. stavka 2. Pravilnika o proračunskom računovodstvu i računskom planu (“Narodne novine” broj 124/14, 115/15, 87/16, 3/18, 126/19 i 108/20) i članka 25. Statuta Općine Ružić (“Službeni vjesnik Šibensko-kninske županije” broj 7/21), Općinsko vijeće Općine Ružić na sjednici od 2024. godine, donijelo je

**O D L U K U**

**o izmjeni Odluke o raspodjeli rezultata poslovanja Općine Ružić za 2023. godinu**

**Članak 1.**

Članak 1. Odluke o raspodjeli rezultata poslovanja Općine Ružić za 2023. godinu (“Službeno glasilo Općine Ružić br. 2/24), mijenja se i glasi:

  Stanja utvrđena na osnovnim računima podskupine 922 – Višak/manjak prihoda na dan 31.12.2023. godine iznose:

92211 – Višak prihoda poslovanja 180.190,02 EUR,

92212 – Višak prihoda od nefinancijske imovine 135.391,51 EUR

**Članak 2.**

Članak 2. Odluke o raspodjeli rezultata poslovanja Općine Ružić za 2023. godinu (“Službeno glasilo Općine Ružić br. 2/24), mijenja se i glasi:

Iz viška prihoda poslovanja izvršen je povrat neutrošenih sredstava Ministarstvu prostornog uređenja, graditeljstva i državne imovine za projekt iz 2023. godine u iznosu 2.522,85 EUR.

Višak prihoda poslovanja i višak prihoda od nefinancijske imovine u iznosu od 313.058,00 EUR po ovoj Odluci raspoređuje se u I. Izmjene i dopune proračuna za 2024. godinu.

**Članak 3.**

  Ova Odluka o izmjeni Odluke o raspodjeli rezultata poslovanja Općine Ružić za 2023. godinu stupa na snagu osmog dana od dana objave u “Službenom glasilu Općine Ružić”.

KLASA: 400-03/24-01/2

URBROJ: 2182-8-02-24-2

Gradac, lipnja 2024 godine

OPĆINSKO VIJEĆE OPĆINE RUŽIĆ

PREDSJEDNIK

Ante Duran, v.r.